શાહે વધુ પ્રહારો કરતા કહ્યું કે, કોંગ્રેસે વંશવાદનાં લીધે આંતરિક લોકશાહીને ક્યારનીય ખતમ કરી નાંખી છે તે દેશમાં લોકશાહીની કેવી રીતે ફેલાવી શકશે. કોંગ્રેસ દેશમાં ત્રણ દુષણો ફેલાવ્યા છે. એક વંશવાદ, જ્ઞાતિવાદ અને તૃષ્ટીકરણ. આ ત્રણેન પરિબળો કટોકટી તરફ દોરી ગયા હતા. હું સ્પષ્ટ રીતે માનું છું કે કોંગ્રેસ અને ઇન્દિરા ગાંધીનાં વંશજોને લોકશાહી અંગે વાત કરવાનો કોઇ હક નથી. એ લોકોએ એક લાખ ચાલીસ હજાર લોકોને ઓગણીસ મહિના સુધી જેલમાં ગોંધી રાખ્યા હતા. અખબારો પર નિયંત્રણો મુક્યા હતા અને આકાશવાણીને સરકારવાણી બનાવી દીધુ હતું.